ขออนุญาตถามคุณค่ะ หนูปวดท้องช่วงประมาณ รอบๆสะดือและท้องน้อยข้างขวาและซ้ายล่าง แต่จะเจ็บข้างขวาล่างซะมากกว่ากดแล้วเจ็บ แต่พอบ่อยมือแล้วเจ็บยิ่งกว่า ไม่สามารถทำอะไรในชีวิตประจำวันได้เลย ไม่ว่าจะขยับตัวจะนอนหรือจะเดิน ต้องงอตัวตลอดเพื่อไม่ให้รู้สึกปวดมาก เป็นแบบนี้มา4วันแล้ว ไปหามาแล้วแต่ไม่หายเลยค่ะไม่มีท่าทีว่าอาการปวดจะลดลงด้วยค่ะ หนูควรทำไงดีคะ ใช้ชีวิตแบบทรมานมากๆค่ะ ไปที่โรงบาลมา ท่านบอกว่าไม่ได้เป็นไส้ติ่ง ก่อนหน้าจะปวดท้องมีอาการท้องเสียร่วมด้วยก่อน2วันท่านอาหารได้ปกติ แต่พอทานเข้าไปจะรู้สึกเจ็บท้องมากกว่าเดิม
สวัสดีค่ะ อาการปวดท้องน้อยทั่วๆอาจมีสาเหตุมาจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ไส้ติ่งอักเสบ มักปวดมากที่ขวาล่าง มีไข้ คลื่นไส้ กินได้น้อยลง-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดโดยหากตอนนี้ยังปวดมากจนไม่สามารถทำอะไรในชีวิตประจำวันได้เลย ไม่ว่าจะขยับตัวจะนอนหรือจะเดิน ก็เจ็บตลอด แสดงว่าน่าจะปวดรุนแรง ควรกลับไปพบแพทย์เพื่อตรวจร่างกายซ้ำอีกครั้ง และแจ้งแพทย์ว่าปวดมาก เคยมาตรวจครั้งหนึ่งแล้วไม่ดีขึ้นถ้าท้องเสีย ตอนนี้ควรดื่มน้ำเกลือแร่มากๆ รับประทานอาหารอ่อนๆและสุกสะอาด พักผ่อน งดยกของหนัก รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวดได้